साल 2016 में बकरा ईद को लेकर इन्होंने एक बयान दिया था और अपने बयान में इरफान ने कहा था कि ‘बकरों की कुर्बानी देना सही नहीं है. पहले बकरों की कुर्बानी इसलिए दी जाती थी क्योंकि हम पहले जानवरों पर निर्भर रहते थे और ये हमारा भोजन हुआ करते थे. उस वक्त इनकी कुर्बानी देने का मतलब होता था कि लोग अपने खाने की कुर्बान दे रहे है. लेकिन अब लोग दुकानों से इन्हें खरीदते हैं, इनकी हत्या कर देते हैं और इस हत्या को कुर्बानी कहा जाता है. ऐसे स्थिति में हम इसको सच्ची कुर्बानी कैसे कहे सकते हैं?’. इरफान के इस बयान पर कई मुस्लिम संगठन ने आपत्ति जताई थी और कहा था कि इन्हें अपने कार्य पर ध्यान देना चाहिए ना की धार्मिक रिवाजों पर बयान देना चाहिए. वहीं अपनी इस आलोचना पर इरफान ने एक ट्विट करके कहा था कि ईश्वर का शुक्रिया है कि मैं धार्मिक ठेकेदारों द्वारा संचालित देश में नहीं रहता हूं.